title: ) boy va qashshoq mamlakatlar o’rtasidagi farqning kuchayishi
text: 484
  bo’lsa, eng kambag’al chorak qismi esa bu ko’rsatkichning 3 baravar o’sishiga
  erishgan xolos.
  BMTning oziq-ovqat va qishloq xo’jaligi tashkiloti ma’lumotlariga ko’ra, hozirgi
  davrda jahonda ochlikka mahkum kishilar soni 500 mln.ga yetadi,
  ularning deyarli
  yarmi ochlik va to’yib ovqatmaslik hamda buning oqibatida kelib chiquvchi turli
  kasalliklar natijasida o’limga mahkumdirlar. 1 mlrd.dan ortiq kishilar yetarli darajada
  ovqatlanmaslik muammosiga duch kelmoqdalar.
  Shuningdek, «yashirin ochlik» –
  sifatli va to’liq ovqatlanmaslik ham keng tarqalgan.
  Shunga qaramay, fan va texnikaning zamonaviy darajasi oziq-ovqat mahsulotlari
  ishlab chiqarishni ahamiyatli darajada ko’paytirish imkonini berib,
  u nafaqat hozir,
  balki kelgusida yashashi mumkin bo’lgan barcha aholining oziq-ovqat mahsulotlariga
  bo’lgan ehtiyojlarini qondira oladi.
  3) ekologik halokat tahdidlarining kuchayib borishi.
  Insoniyat taraqqiyotining butun tarixi davomida xo’jalik faoliyatining tabiatga
  ta’siri u qadar ahamiyatli bo’lmay, tabiat o’zining
  ekologik muvozanatini qayta
  tiklashga qodir bo’lib kelgan. Biroq, hozirga kelib, atrof-muhitga ko’rsatilayotgan
  ta’sir shunchalik kuchayib ketdiki, natijada tabiat o’zini-o’zi qayta tiklash qobiliyatini
  yo’qotib bormoqda. Hisob-kitoblarga ko’ra, keyingi 200 yil ichida yer yuzidagi 900
  mingga yaqin turdagi o’simlik va hayvonlar qirilib ketgan.
  Foydali qazilmalarning ba’zi bir qayta tiklanmas
  zaxiralari tugab bormoqda,
  o’rmon materiallari resurslari va xomashyoning boshqa turlari qayta tiklanib
  ulgurmayapti. yer yuzidagi iqlimning o’zgarishi,
  ozon qatlamining siyraklashuvi,
  boshqa halokatli jarayonlarning kuchayishi sivilizatsiyaga jiddiy tahdid solmoqda.
  Ishlab chiqarishning tabiiy muhitga salbiy ta’sirining oldini olish maqsadida
  tozalash qurilmalari va boshqa ekologik himoya vositalarini
  barpo etish uchun yirik
  kapital qo’yilmalar talab etiladi. Global ekologik muammolarni hal etish uchun butun
  dunyo mamlakatlari va xalqlarining kuchlarini birlashtirish lozim bo’ladi.